ປະທານາທິບໍດີ ຂອງໄນເຈີ ລົງສະໝັກແຂ່ງຂັນ ເປັນສະໄໝ ທີ ສອງ ໃນການເລືອກຕັ້ງ ປະທານາທິບໍດີ
ທ່ານ Mahamadou Issoufou ຜູ້ທີ່ດຳລົງຕຳແໜ່ງ ປະທານາທິບໍດີ ໃນປັດຈຸບັນ ກຳລັງລົງແຂ່ງຂັນ ສູ້ກັບ ຜູ້ສະ ໝັກ 14 ຄົນ.
ບັນດາຜູ້ມີສິດອອກສຽງ ຢູ່ໃນປະເທດ ໄນເຈີ ພວມພາກັນໄປ ໜ່ວຍເລືອກຕັ້ງ ໃນວັນອາທິດມື້ນີ້ ເພື່ອເລືອກເອົາ ສະມາຊິກ ສະພາຊຸດໃໝ່ ແລະ ຕັດສິນວ່າ ປະທານາທິບໍດີ ຄວນຈະໄດ້ຢູ່ ໃນຕຳແໜ່ງ ສະໄໝທີສອງ ໄລຍະ 5 ປີ ຫຼືບໍ່ ທ່ານ Mahamadou Issoufou ກຳລັງລົງແຂ່ງຂັນ ສູ້ກັບ ຜູ້ສະ ໝັກແຂ່ງຂັນ 14 ຄົນ ທ່ານ Issoufou ດຳລົງຕຳແໜ່ງ ໃນປັດຈຸບັນຢູ່ ຜູ້ທີ່ໃຫ້ຄຳໝັ້ນ ສັນຍາ ວ່າ ຈະກຳຈັດພວກຫົວຮຸນແຮງອິສລາມ ທ່ານໄດ້ຄຸມຂັງ ຜູ້ໜຶ່ງໃນບັນດາຜູ້ທີ່ເປັນຝ່າຍຄ້ານ ທ່ານ Hama Amadou ໃນຂໍ້ກ່າວຫາ ວ່າ ມີສ່ວນກ່ຽວຂ້ອງກັບຂະບວນການຄ້າທາລົກ ປະທານາທິບໍດີ Issoufou ໄດ້ບອກອົງການຂ່າວຝຣັ່ງ ວ່າ ທ່ານ ໝັ້ນໃຈ ວ່າທ່ານຈະໄດ້ຮັບໄຊຊະນະ ການເລືອກຕັ້ງ ແລະ ທີ່ຄາດກັນ ວ່າ ຈະບໍ່ຕ້ອງໄດ້ມີການ ເລືອກຕັ້ງຂັ້ນຊີ້ຂາດ ໄນເຈີ ເປັນປະເທດໜຶ່ງໃນໂລກ ທີ່ທຸກຍາກຈົນທີ່ສຸດ